CELEX: 62020TN0431
Language: sl
Date: 2020-07-09 00:00:00
Title: Zadeva T-431/20: Tožba, vložena 9. julija 2020 – UniCredit Bank/EOR

24.8.2020   
            
            
               SL
            
            
               Uradni list Evropske unije
            
            
               C 279/61
            
         
      Tožba, vložena 9. julija 2020 – UniCredit Bank/EOR
      (Zadeva T-431/20)
      (2020/C 279/76)
      Jezik postopka: nemščina
      
         Stranki
      
      
         Tožeča stranka: UniCredit Bank AG (München, Nemčija) (zastopniki: F. Schäfer, H. Großerichter in F. Kruis, odvetniki)
      
         Tožena stranka: Enotni odbor za reševanje (EOR)
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost Sklepa Enotnega odbora za reševanje z dne 15. aprila 2020 o predhodnih prispevkih za Enotni sklad za reševanje za leto 2020 (SRB/ES/2020/24) skupaj s prilogami, v delu, v katerem se nanaša na tožečo stranko;
               
            
                  —
               
               
                  Enotnemu odboru za reševanje naloži plačilo stroškov postopka.
               
            
         Tožbeni razlogi in bistvene trditve
      
      Tožba temelji na teh tožbenih razlogih.
      
                  1.
               
               
                  Prvi tožbeni razlog: bistvena kršitev postopka in kršitev pravice do dobrega upravljanja, ker izpodbijani sklep in njegovi prilogi I in II nista dovolj obrazloženi v skladu s členom 296(2) PDEU in členom 41(2)(c) Listine Evropske unije o temeljnih pravicah (v nadaljevanju: Listina).
               
            
                  2.
               
               
                  Drugi tožbeni razlog: bistvena kršitev postopka in kršitev pravice do dobrega upravljanja iz člena 41(2)(a) Listine, ker tožeča stranka pred sprejetjem izpodbijanega sklepa, katerega predmet so posamezni ukrepi, ki jo prizadenejo, ni podala izjave.
               
            
                  3.
               
               
                  Tretji tožbeni razlog: kršitev pravice do učinkovitega pravnega sredstva iz člena 47(1) Listine, ker je praktično nemogoče izvesti sodni nadzor nad vsebinsko pravilnostjo sklepa.